### 12.    Udlån af areal ved [adresse] i Gørlev til De Grønne Pigespejdere

**Åbent**

Sagsnr.: 326-2018-3646        J.nr.: 13.06.03           Dokumentnr.:
326-2018-91715

**Sagstype**

Beslutning

**Resume og sagens baggrund**

De Grønne Pigespejdere i Gørlev har gennem en årrække brugt
et areal ved [adresse] i Gørlev. Gruppen ønsker nu at etablere bålhytte
med toiletfaciliteter og opbevaringsmuligheder på grunden, og der er derfor
udarbejdet udkast til brugsaftale for arealet til endelig godkendelse.

Der er ved godkendelse af denne brugsaftale ikke taget
stilling til byggetilladelse m.v., der er nødvendig for byggeriet - kun for
selve udlånet af arealet.

**Indstillinger**

Direktøren indstiller, at brugsaftalen godkendes.

**Behandling**

Økonomiudvalget, Kommunalbestyrelsen

**Sagsfremstilling**

De Grønne Pigespejdere ønsker at etablere en bålhytte på
[adresse] i Gørlev, som både kan fungere som opbevaringsplads for
materialer under forsvarlige forhold og som centrum for aktiviteter både sommer
og vinter.

Den ønskede bålhytte består af følgende elementer:

1. Et opholdsrum, til brug for aktiviteter

2. Et åbent bålrum, med stor åbning og væg i halv højde i
gavl

3. Et depotrum i tilknytning til opholdsrummet

4. Toiletter, delvist med udendørs adgang

Kalundborg Kommune er registreret som ejer af jorden, der
allerede i dag anvendes af De Grønne Pigespejdere, og med opførelse af et
byggeri af bålhytten ønskes der lavet aftale med vederlagsfri brugsret på
arealet.

Når en forening ønsker at opføre faciliteter af denne
størrelse og indhold på et kommunalt ejet grundareal, skal Kommunalbestyrelsen
godkende, at arealet anvendes til dette formål over en længere årrække.

Det omtalte areal er i Kommuneplan 2017-2028 udlagt til
rekreativt område med anvendelse til grønt område med stier og offentlige
friarealer, spejderaktiviteter, klubhuse, skydebane og ridebane m.m.

Arealet er omfattet af Lokalplan 5A for et område øst for
[adresse], og ligger i tilknytning til lokalplanens delområde for
spejderaktiviteter.

Team Plan og Byg vurderer således, at det ansøgte ligger
inden for lokalplanens delområde, og har derfor ingen bemærkninger i den
sammenhæng.

Der skal dog separat søges om byggetilladelse m.m.

Der er tidligere givet dispensation fra lokalplanen til
udvidelse af spejderaktiviteterne i området. I den forbindelse blev der stillet
vilkår med henblik på at reducere mulige støjgener. Disse vilkår er indskrevet
i brugsaftalen.

Team Ejendom og Affald - som administrerer arealet -
vurderer at en aftale giver rigtig fin mening, da det har potentiale for at
skabe synergier, både for arealets yderligere brugere og området generelt.

Alle udgifter forbundet med opførelse af bygninger og den
fremtidige drift/vedligehold bør afholdes af foreningen selv. Herunder den
bygningsmæssige drift/vedligehold, og driften af de tilknyttede arealer.

Dette er også indskrevet i brugsaftalen.

Natur og Miljø vurderer, at der ikke er naturmæssige forhold
der skal tages hensyn til, eller som vil blive påvirket af
spejderaktiviteterne.

Vej og [adresse] oplyser, at lysningen indgår i plejeareal pp801,
og er registreret som skov med lysning.

Som offentligt areal skal det benyttes, så der er ingen
specifikke krav til benyttelsen.

Sofie Nilsson har en løbetid på 30 år, og kan tidligst
opsiges af kommunen i 2025 med et varsel på 12 måneder til udgangen af en
måned. Foreningen kan opsige med et varsel på 3 måneder til udgangen af en
måned.

Arealet skal efterlades i samme stand som ved overtagelsen,
såfremt aftalen opsiges.

Udkast til brugsaftale er vedlagt som bilag.

**Økonomiske konsekvenser**

Ingen.

**Økonomiudvalgets møde den 18.
april 2018:**

Anbefales.

**Bilag**

|  |  |
| --- | --- |
| Udkast\_til\_brugsaftale | 326-2018-66832 |
| BILAG 1 - Kortskitse over udlånt areal | 326-2018-74200 |
| BILAG 2 til brugsaftale - Dispensation af 14. juni 2014 fra lokalplan | 326-2018-61685 |